टोकसर का गोमुख घाट, बड़वाह महोदरी आश्रम में आएंगे पर्यटक
नए साल के स्वागत का काउंटडाउन शुरू हो गया है। पांच दिन बाद एक जनवरी को वर्ष 2016 की शुरुआत होगी। नए साल को हर कोई अपने ढंग से मनाएंगे। सनावद और बड़वाह के भी कुछ क्षेत्र ऐसे हैं जो पिकनिक स्पॉट बनते जा रहे हैं। हालांकि इन क्षेत्रों में आश्रम-मठ भी शामिल हैं जहां पहंुचकर लोग धार्मिक रीति-रिवाजों के साथ नए साल का स्वागत करेंगे। फिलहाल सनावद क्षेत्र में टोकसर का गोमुख घाट व बड़वाह को महोदरी आश्रम लोगों की पहली पसंद है।
बड़वाह के पंडित महेंद्र शर्मा ने बताया एक जनवरी को श्रद्धालु जयंती माता मंदिर में भी आते हैं। इसके अलावा नावघाटखेड़ी स्थित सुंदरधाम, चक्रतीर्थ धाम, चारुकेश्वर आश्रम, हरिओम आश्रम, महोदरी आश्रम सहित अन्य धार्मिक स्थलों पर भक्त नए वर्ष पर जाएंगे। ईश्वर से प्रार्थना कर नए साल सबके लिए खुशहाली लाए यह कामना की जाएगी।
पुलिस की हुड़दंिगयों पर रहेगी नजर
टीआई विनाेद सोनी ने बताया नए साल के सेलेब्रेशन में हुड़दंगी खलल न बने इसके लिए तैयारी की है। विशेष टीम ऐसे लोगों पर नजर रखेगी जो माहौल बिगाड़ने का प्रयास करेंगे। पाइंट लगाकर खासकर बाइकर्स व नशेड़ियों पर नकेल कसी जाएगी। स्टंट करने वालों को पकड़कर थाने पर बैठाएंगे।
टोकसर गोमुख घाट से नर्मदा का किनारा कुछ ऐसा नजर आता है। यह भी पिकनिक स्पॉट बनता जा रहा है।
सनावद क्षेत्र
बड़वाह क्षेत्र
केकड़ा तालाब : एक जनवरी को शहर से दो किमी दूर जंगल वाले क्षेत्र में बने केकड़ा तालाब क्षेत्र में भी लोग जाएंगे। साहिल खान, पीयूष ताम्रकर, अमित जैन ने बताया तालाब में मकरमच्छ को देखना रोमांच से कम नहीं होगा।
तीर्थस्थल सिद्धवरकुट : घने जंगलों के बीच लहराते रास्ते से तीर्थस्थल सिद्धवरकुट क्षेत्र में भी लोग नए साल को मनाने जाएंगे। कंवर काॅलोनी के अभिषेक जैन ने बताया नए साल की शुरुआत आध्यात्मिक माहौल में करेंगे। दोस्तों की टीम तैयार है।
सनावद-बड़वाह क्षेत्र के वह स्थान जहां लोगों के आने की उम्मीद
टोकसर- गोमुख घाट : नर्मदा किनारे का यह स्थान रमणीय है। बड़ी सी धर्मशाला और पेड़ों का घना जाल गोमुख घाट पर है। यहां प्राचीन बावड़ी सबको आकर्षित करती है। वैसे यहां हर रविवार लोग छुट्टी मनाने व प्रकृति के बीच रहने आते हैं।
पीरानपीर टेकड़ी : सनावद क्षेत्र का यह स्थान संस्कृति, सद्भावना और राष्ट्रीय एकता का प्रतीक है। यहां ऊपरी हिस्से में बाबा पीरानपीर की दरगाह व ढलान पर शीतला माता का मंदिर है। क्षेत्र में इस पहाड़ी का धार्मिक महत्व है। यह भी लोगों के लिए आकर्षण होगा।
hin_Deva hin_Deva awa_Deva hin_Deva hin_Deva hin_Deva mai_Deva mag_Deva awa_Deva hin_Deva hin_Deva hin_Deva awa_Deva